**Gazdasági, Műszaki, Jogi, Környezetvédelmi Bizottság Elnöke**

**ELŐTERJESZTÉS**

Kisbér Város Önkormányzat Képviselő-testülete

**2024. április 11-ei** ülésére

Tárgy: MOHU – textilhulladék gyűjtése

**Tisztelt Képviselő-testület!**

A MOHU MOL Hulladékgazdálkodási Zrt. a mellékelt megkeresést küldte használt ruha és textília gyűjtésére szolgáló edényzet kihelyezése kapcsán.

A textiltermék hulladékával kapcsolatos hulladékgazdálkodási tevékenységek részeletes szabályairól szóló 275/2023. (VI. 29.) Korm. rendelet 3. § alapján „*A szervezet\* a textiltermék hulladékának gyűjtése érdekében szerződést köthet a koncessziós társasággal\*\*..*.”

(\* önkormányzat, \*\* MOHU MOL Hulladékgazdálkodási Zrt.)

A Zrt. megkereséséhez csatolt egy szolgáltatási szerződést is, melyben az adatainkon kívül rögzíteni kellene a hulladékgyűjtők helyét.

A szerződés és a fentebb hivatkozott kormányrendelet szerint az önkormányzat feladata a gyűjtőhely megfelelő megvilágítása, a kihelyezés érdekében szükséges engedélyek megszerzése, a működtetéshez, karbantartáshoz, cseréhez szükséges feltételek biztosítása, a területre történő bejutás biztosítása, a hulladékelhelyező részére az akadálymentes megközelítés és az edényzet biztonságos használatához szükséges feltételek biztosítása, továbbá a környezetének karbantartása, nyitvatartási időn kívül a megfelelő elkerítés, zárva tartás/őrzés. Mindezeket ingyen kell biztosítani.

Régebben volt már több helyen és többször is a városban használt ruha gyűjtő konténer. Azok megszűntetésére azért került sor, mert sokan a konténer mellé helyezték a hulladékot, megjelent mellett más hulladék is és voltak, akik a hulladék között keresgélve azokat szétdobálták.

A bizottság határozatképtelen volt, így döntés nem született, de a jelenlévők nem sürgetnék a szerződés megkötését.

Kérem Tisztelt Képviselő-testületet, hogy a MOHU MOL Hulladákgazdálkodási Zrt. textilhulladék gyűjtése kapcsán küldött megkeresését vitassa meg és hozzon döntést.

Kisbér, 2024. április 8.

Andrási Tamás s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

„A” változat:

egyenlőre nem kíván szerződést kötni a MOHU MOL Hulladákgazdálkodási Zrt-vel textilhulladék gyűjtésére.

**Határidő:** azonnal

**Felelős:** Sinkovicz Zoltán polgármester

„B” változat:

felhatalmazza a város polgármesterét a MOHU MOL Hulladákgazdálkodási Zrt-vel textilhulladék gyűjtésére szolgáltatási szerződés kötésére és a szolgáltatási szerződés szerinti kötelezettségeink teljesítése kapcsán szükséges intézkedések megtételére.

a hulladékgyűjtő edényeket a …………. helyekre javasolja kitenni.

**Határidő:** azonnal

**Felelős:** Sinkovicz Zoltán polgármester